Presuda Suda (deveto vijeće) od 4. listopada 2024. – Komisija/Francuska (Ispuštanje komunalnih otpadnih voda)
(predmet C-268/23) (1)
„Povreda obveze države članice – Okoliš – Direktiva 91/271/EEZ – Pročišćavanje komunalnih otpadnih voda – Članak 4. – Obveza osiguranja sekundarnog pročišćavanja komunalnih otpadnih voda koje ulaze u sabirne sustave ili ekvivalentnog pročišćavanja – Članak 5. – Osjetljiva područja – Članak 10. – Obveza osiguranja da se postrojenja za pročišćavanje konstruiraju, izgrade, vode i održavaju kako bi se osigurala dovoljna provedba – Članak 15. – Obveza praćenja – Prilog I. točke B i D – Kontrola ispuštanja iz postrojenja za pročišćavanje”
1.      Okoliš – Pročišćavanje komunalnih otpadnih voda – Direktiva 91/271 – Podvrgavanje sekundarnom pročišćavanju komunalnih otpadnih voda koje ulaze u sabirne sustave – Obveza država članica da prikupljaju reprezentativne uzorke ispuštanja komunalnih otpadnih voda iz postrojenja za pročišćavanje – Nepoštovanje – Povreda obveze
(Uredba Vijeća br. 91/271, kako je izmijenjena Uredbom br. 1137/2008, čl. 4. i Prilog I., dio B)
(t. 42., 45., 46., 52.-57., 65., t. 1., 1. do 3. alineja izreke)
2.      Okoliš – Pročišćavanje komunalnih otpadnih voda – Direktiva 91/271 – Strože pročišćavanje ispuštanja komunalnih otpadnih voda iz aglomeracija u kojima je broj stanovnika veći od 10 000– Ispuštanja iz aglomeracija bez strožeg pročišćavanja u područja koja su određena kao osjetljiva u vrijeme nastanka činjenica – Povreda obveze
(Uredba Vijeća br. 91/271, kako je izmijenjena Uredbom br. 1137/2008, čl. 5. i Prilog I., dio B)
(t. 42., 45., 46., 52.-57., 65., t. 1. 4. alineja izreke)
3.      Okoliš – Pročišćavanje komunalnih otpadnih voda – Direktiva 91/271 – Postrojenja za pročišćavanje komunalnih otpadnih voda – Zahtjevi u pogledu njihova konstruiranja, izgradnje, korištenja i održavanja – Nepoštovanje – Povreda obveze
(Uredba Vijeća br. 91/271, kako je izmijenjena Uredbom br. 1137/2008, čl. 4., 5. i 10.)
(t. 60., 61., 65. i t. 1. 5. alineja izreke)
4.      Okoliš – Pročišćavanje komunalnih otpadnih voda – Direktiva 91/271 – Odgovarajuće praćenje ispuštanjâ iz uređajâ za pročišćavanje komunalnih otpadnih voda – Nepostojanje – Povreda obveze
(Direktiva Vijeća 91/271, kako je izmijenjena Uredbom br. 1137/2008, čl. 4. i 5., čl. 15. st. 1. podst. 1. te Prilog I. dijelovi B i D)
(t. 62., 63., 65. i t. 1. 6. alineja izreke)
Izreka
1.
Time što nije poduzela mjere potrebne da bi, u sljedećih 78 aglomeracija: Romans-sur-Isère, Auchy-les-Mines, Neufchâtel-en-Bray, Hayange, Villefranche-sur-Saône, Fumel, La Grand-Combe, Uzein, La Côte Saint André-Charpillates, Gan, Fontaine-Notre-Dame, Maurs bourg et Saint-Étienne-de-Maurs, Saint-Privat-des-Vieux, Terrasson-Lavilledieu, Arcangues-Bassussarry, Hauteville-Lompnes-Chef-lieu, Larche, Le Bugue, Le Lorrain, Villers-Outréaux, Roquebillière, Nogaro, Maubourguet, Charleval, Albens, Cilaos, Galéria, Châteauneuf-sur-Isère, Fort-de-France, Saint-Gilles-Croix-de-Vie, Cavaillon, Feurs, Chef-du-Pont, Villeparisis, Rambouillet-Gazeran La Guéville, Libourne, Cernay, Tignes-Le Lac, Pontcharra, Sainte-Livrade-sur-Lot, Idron-Ousse-Sendets, Arudy, Veynes, Bians-les-Usiers, Pont-à-Marcq, Ambazac, Bollwiller, Maisons-du-Bois-Lièvremont, Saint-Mard, Saint-Esprit, Tignes-Les Brévières, Habère-Poche, Izernore-Chef-lieu, Beaujeu, Trois-Rivières, Saint-Jean-De-Luz-Ciboure Urrugne, Die, Giromagny, Le Robert, Le Touvet, Mauléon-Licharre, Notre-Dame-de-Riez-Chemin de l’étang, Chabris, Pouilly-sous-Charlieu-Bourg, Culoz, Condé-sur-Vire, Sentheim, Waldighofen, Masevaux, Maulevrier, Castetnau-Camblong, Saint-Jean-de-Bournay, Abos-Tarsacq, Villié-Morgon, Afa, Connerré, Les Epesses-Puy du Fou i Patrimonio,
–        - osigurala da se, najkasnije do 31. prosinca 2000., u 20 od tih aglomeracija s populacijskim ekvivalentom višim od 15 000, prikupljene komunalne otpadne vode prije ispuštanja podvrgnu sekundarnom pročišćavanju u skladu s člankom 4. Direktive Vijeća 91/271/EEZ od 21. svibnja 1991. o pročišćavanju komunalnih otpadnih voda, kako je izmijenjena Uredbom (EZ) br. 1137/2008 Europskog parlamenta i Vijeća poštujući mjerila navedena u Prilogu I. točki B. te direktive ili ekvivalentnom pročišćavanju;
–        - osigurala da se, najkasnije do 31. prosinca 2005., u pet od tih aglomeracija s populacijskim ekvivalentom između 10 000 i 15 000, prikupljene komunalne otpadne vode prije ispuštanja podvrgnu sekundarnom pročišćavanju u skladu s člankom 4. Direktive 91/271, kako je izmijenjena, poštujući mjerila navedena u Prilogu I. točki B. te direktive, kako je izmijenjena, ili ekvivalentnom pročišćavanju;
–        - osigurala da se, najkasnije do 31. prosinca 2005., u 53 od tih aglomeracija s populacijskim ekvivalentom između 2 000 i 10 000, prikupljene komunalne otpadne vode prije ispuštanja podvrgnu sekundarnom pročišćavanju u skladu s člankom 4. Direktive 91/271, kako je izmijenjena, poštujući mjerila navedena u Prilogu I. točki B. te direktive ili ekvivalentnom pročišćavanju;
–        - osigurala da se, najkasnije do 31. prosinca 1998., u deset od tih aglomeracija s populacijskim ekvivalentom višim od 10 000, koje komunalne otpadne vode ispuštaju u prihvatne vode kvalificirane kao „osjetljiva područja” u smislu Direktive 91/271, kako je izmijenjena, navedene komunalne vode prije ispuštanja podvrgnu strožem pročišćavanju od sekundarnog pročišćavanja ili ekvivalentnog pročišćavanja, u skladu s člankom 5. te direktive, kako je izmijenjena, sukladno mjerilima propisanima u njezinu Prilogu I. točki B;
–        - osigurala da se postrojenja za pročišćavanje komunalnih otpadnih voda tih 78 aglomeracija konstruiraju, izgrade, vode i održavaju kako bi se osigurala dovoljna provedba u svim normalnim lokalnim klimatskim uvjetima i da se pri njihovu konstruiranju uzmu u obzir sezonske varijacije opterećenja u skladu s člankom 10. Direktive 91/271, kako je izmijenjena i
–        - osigurala da nadležne institucije ili odgovarajuća tijela prate ispuštanja iz postrojenja za pročišćavanje komunalnih otpadnih voda spomenutih 78 aglomeracija radi provjere pridržavanja zahtjeva iz Priloga I. točke B Direktive 91/271, kako je izmijenjena, u skladu s kontrolnim postupcima utvrđenima u njezinom Prilogu I. točki D, kao što je to propisano člankom 15. stavkom 1. prvom alinejom te direktive, kako je izmijenjena,
Francuska Republika nije ispunila obveze koje ima na temelju članka 4. i/ili članka 5. Direktive 91/271, kako je izmijenjena, u vezi s njezinim Prilogom I. točkom B, članka 10. te direktive, kako je izmijenjena, i članka 15. navedene direktive, kako je izmijenjena, u vezi s njezinim Prilogom I. točkama B i D.
2.
Francuskoj Republici nalaže se snošenje troškova.
1 SL C 252, 17.7.2023.